Sø- og Handelsrettens dom om markedsføring og krænkelse af rettigheder stadfæstes med den ændring, at det beløb, som sagsøgte A/S ifølge punkt 4 i dommen skulle betale til sagsøger G... Vis mere
Ret: Højesteret (2. instans)
Faggruppe: Civilsag — Almindelig civil sag
Sagsemner: Erstatning uden for kontrakt;
Fogedret;
Markedsføring;
Ophavsret og eneret;

/

UDSKRIFT
AF

HØJESTERETS DOMBOG

HØJESTERETS DOM
afsagt fredag den 3. april 2009

Sag 261/2008

(2. afdeling)

Zebra A/S

(advokat Finn Altschuler)

mod

koziol>>ideas for friends GmbH, Tyskland

(advokat Jens Jakob Bugge)

I tidligere instans er afsagt dom af Sø- og Handelsretten den 4. juli 2008.

I pådømmelsen har deltaget fem dommere: Poul Sørensen, Peter Blok, Børge Dahl, Jon

Stokholm og Michael Rekling.

Sagen er behandlet skriftligt, jf. retsplejelovens § 387.

Påstande

Appellanten, Zebra A/S, har påstået beløbet i punkt 4 i Sø- og Handelsrettens dom nedsat

til 50.000 kr., subsidiært et større beløb, dog mindre end 300.000 kr.

Indstævnte, koziol>>ideas for friends GmbH, har påstået stadfæstelse.

Anbringender

For Højesteret har Zebra anerkendt at have krænket Koziols ophavsrettigheder og således

an-erkendt punkt 1, 2, 3 og 5 i Sø- og Handelsrettens dom. Sagen angår herefter alene,

hvor me-get Zebra skal betale i vederlag og/eller erstatning i henhold til den dagældende

ophavsrets-lovs § 83.



/

- 2 -

Zebra har anført, at 50.000 kr., svarende til 1,25 kr. pr. genstand solgt af Zebra for 10 kr.,

må anses for at være et rimeligt vederlag. Det svarer til 25 % af Zebras dækningsbidrag

på de solgte produkter. Koziol har ikke i øvrigt lidt noget tab.

Koziol har anført, at et rimeligt vederlag som udgangspunkt bør beregnes på baggrund af

det dækningsbidrag, som Koziol ville have haft på det antal produkter, som Zebra

importerede til Danmark. Subsidiært bør vederlaget beregnes som en licensafgift på 25 %

af Zebras omsæt-ning. Koziol skal desuden have erstatning for afsætningstab og

markedsforstyrrelse samt godtgørelse for ikke-økonomisk skade.

Højesterets begrundelse og resultat

Efter det oplyste om det hidtidige meget beskedne salg af de krænkede produkter, som

koziol>>ideas for friends GmbH har haft til nogle få udvalgte butikker i Danmark, må

det antages, at selskabets omsætningstab i tiden frem til fogedforbuddet den 2. april 2004

har været mindre end det rimelige vederlag, som selskabet under alle omstændigheder

har krav på efter ophavsretslovens § 83, stk. 1.

Der er endvidere ikke grundlag for at tilkende Koziol godtgørelse for ikke-økonomisk
skade.

Derimod tiltræder Højesteret, at Zebra A/S’ meget betydelige salg af nærgående

efterligninger efter de omhandlede produkters karakter må antages i væsentligt omfang at

have skadet Koziols fremtidige afsætningsmuligheder. Koziols hidtidige

markedsbearbejdning og frem-tidige markedsmæssige muligheder er dog ikke nærmere

belyst under sagen.

Efter en samlet vurdering finder Højesteret herefter, at det beløb i vederlag og erstatning

for markedsforstyrrelse, som Koziol har krav på, skønsmæssigt kan fastsættes til 200.000

kr.

Højesteret stadfæster herefter Sø- og Handelsrettens dom med den ændring, at det beløb,

Zebra skal betale til Koziol, nedsættes til 200.000 kr.

Thi kendes for ret:

Sø- og Handelsrettens dom stadfæstes med den ændring, at det beløb, som Zebra A/S

ifølge punkt 4 i dommen skal betale til koziol>>ideas for friends GmbH, nedsættes til

200.000 kr.



/

- 3 -

I sagsomkostninger for Højesteret skal Zebra A/S betale 30.000 kr. til koziol>>ideas for

friends GmbH.

De idømte beløb skal betales inden 14 dage efter denne højesteretsdoms afsigelse. Sags-

omkostningsbeløbene forrentes efter rentelovens § 8 a.